पाएं अपने शहर की ताज़ा ख़बरें और फ्री ई-पेपरडाउनलोड करें
सीकर. हरित राजस्थान अभियान में तीन साल तक सरकारी सिस्टम तीन इलाकों में घपले की पौध उगाता रहा। धोद, खंडेला और श्रीमाधोपुर ऐसे इलाके हैं, जहां 2009 से 2012 तक 88 हजार पौधे लगाए गए। इसका खर्चा हुआ एक करोड़ सात लाख 86 हजार रुपए। जबकि पांच जगह पिपराली, नीमकाथाना, दांतारामगढ़, लक्ष्मणगढ़ और फतेहपुर में एक लाख 84 हजार पौधे लगाने पर महज 37 लाख 69 हजार रुपए का खर्चा आया।
एक समान पौधे और एक ही अभियान के दौरान इतना बड़ा अंतर बड़े घपले की तरफ इशारा कर रहा है। भास्कर की पड़ताल में तीन साल के दौरान किए गए पौधरोपण में यह खुलासा हुआ है। केवल दो इलाकों के आंकड़ों की तुलना ही अभियान पर सवाल खड़े करने के लिए काफी हैं। धोद में इन तीन साल के दरमियान 23 हजार 329 पौधे लगाए और खर्चा आया 40 लाख 89 हजार रुपए। एक इलाका है पिपराली, जहां 22 हजार 721 पौधे लगाए गए। यहां खर्चा मात्र 7 लाख 56 हजार रुपए।
जिंदा भी नहीं बच पा रहे हैं पौधे
जिले में हर साल लगाए जा रहे पौधे भी ज्यादा जिंदा नहीं बच रहे हैं। साल 2009-10 में 7 लाख 16 हजार 66 पौधे लगाए, जिनमें से महज चार लाख 79 हजार 853 पौधे जिंदा बचे। 2010-11 में लगाए गए 6 लाख 27 हजार 196 पौधों में से चार लाख 43 हजार 935 पौधे बच पाए। इसी तरह पिछले साल तीन लाख 60 हजार 537 पौधे लगाए थे। इनमें दो लाख 81 हजार 110 पौधे बच सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn